Su 1911 fiat su de chimbanta anniversàrios de s'aunimentu de s'Itàlia. Mancari a su tempus prevaleret una retòrica subra sa natzione torrada afines a s'aunire in unu istadu solu de s'arruta de su rennu de is Ostrogotos (493-553 p.C.), is gentes chi nde biviant su territòriu, fiant s'una cun s'àtera meda istesiadas abbaidende·ddas de bisura culturale, istòrica e linguìstica. Su sentidu natzionale si podet nàrrere chi galu no esistiat e is pòderes polìticos fiant intames tentos mescamente de una classe dirigente de orìgine setentrionale.